કૃષ્ણ દૂત તરીકે આવ્યા છે. દૂઅત્નો સંદેશો અણગમતો હોય તોપણ તેને અવધ્ય લેખવાની પ્રણાલિકા છે: હનુમાન જેવા નટખટ દૂત સંબંધે પણ રાવણે તેનો વધ ન કરવાનું ઉચિત લેખ્યું હતું. એ રીતે દૂતને પકડી પણ ન શકાય.પરંતુ દુર્યોધન આ નિયમોની ખેવના કરે એવો નથી એ વાત કૃષ્ણ સારી રીતે જાણતા હતા. એટલે જ તેમને સાત્યકિને તથા પોતાની સેનાને સાથે લીધાં હતાં. સાત્યકિ દુર્યોધનના આશયને તત્કાલ સમજી ગયો. તેને પોતાના માણસોને સજ્જ રાખ્યા અને સભામાં આવી ધૃતરાષ્ટ્ર ઇત્યાદિને આ અંગે ચેતવ્યા.